REPUBLIKA HRVATSKA

MEĐIMURSKA ŽUPANIJA

**UMJETNIČKA ŠKOLA MIROSLAV**

**MAGDALENIĆ ČAKOVEC**

Vladimira Nazora 14, Čakovec

KLASA: 400-02/23-01/02

URBROJ: 2109-50-23-04

Čakovec, 02.11.2023.

**OBRAZLOŽENJE II. IZMJENE FINANCIJSKOG PLANA ZA 2023. GODINU**

**TE PROJEKCIJA ZA 2024. I 2025. GODINU**

1. **Sažetak djelokruga rada proračunskog korisnika**

Umjetnička škola Miroslav Magdalenić Čakovec je javna ustanova koja obavlja djelatnost osnovnoškolskog glazbenog i baletnog obrazovanja sukladno Zakonu o odgoju i obrazovanju u osnovnoj i srednjoj školi te Zakonu o umjetničkom obrazovanju. Nastala je 1995. godine Odlukom Skupštine Međimurske županije i izdvajanjem Osnovne glazbene škole iz Otvorenog sveučilišta i njezinim preimenovanjem u Osnovnu umjetničku školu Čakovec.

Godine 2007. preimenovana je u Umjetničku školu Miroslav Magdalenić Čakovec.

Od 1998. godine počinje djelovati baletni studio koji je 2003. godine Odlukom ministra dobio odobrenje za rad kao Osnovna škola za klasični balet, ritmiku i suvremeni ples.

Od samih početaka Škola djeluje još i u Murskom Središću i Prelogu, a od školske godine 2007./08. počelo je s radom područno odjeljenje u Donjem Kraljevcu. Od školske 2008./09. godine otvoreno je područno odjeljenje u Orehovici, no od školske godine 2018./19., zbog neadekvatnih prostornih uvjeta, za učenike tog područnog odjeljenja se kompletna nastava organizira u matičnoj školi u Čakovcu.

Nakon iseljenja GP Stanorad iz dijela zgrade u Čakovcu, Grad Čakovec je isti dodijelio Školi pa od školske godine 2015./16. škola u Čakovcu djeluje na ukupnoj površini od oko 500 m2.

**Osnovnu glazbenu školu su ove školske godine upisala 273 učenika raspoređena u 36 razrednih odjela, a osnovnu baletnu školu 14 učenika raspoređenih u 3 razredna odjela. U školskoj 2022./23. godini je u prvi razred glazbene škole upisano 67 učenika. U narednom razdoblju planira se upisivanje u istim okvirima s obzirom da, zbog zabrane zapošljavanje, nismo u mogućnosti zaposliti nove kadrove.**

**Škola daje mogućnost učenja synthesizera kroz tečaj te ga ove školske godine polazi 8 učenika raspoređenih u 4 grupe. Osim toga, nudi i predškolske-početničke glazbene programe i predškolske-početničke baletne programe koje je ove školske godine upisala 85 polaznika i rade u 9 grupa. Predškolski-početnički glazbeni i baletni programi izvode se u Čakovcu.**

Nastava se izvodi prema Nastavnom planu i programu predškolskog i osnovnog obrazovanja za glazbene i plesne škole koje je donijelo Ministarstvo znanosti, obrazovanja i sporta, prema Godišnjem planu i programu rada škole kao i Školskom kurikulumu.

Zbog specifičnosti škole, nastava nema organizacijske karakteristike kakve imaju obvezne osnovne škole, već se ona prilagođava polaznicima. Unatoč ovoj specifičnosti, nastava se odvija svakodnevno u petodnevnom radnom tjednu, u dvije smijene.

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika što se ostvaruje:

* stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu,
* poticanjem učenika na izražavanje kreativnosti, talenta i sposobnosti kroz javne nastupe, produkcije, koncerte,
* poticanjem razvoja pozitivnih vrijednosti i natjecateljskog duha kroz razna natjecanja iz područja glazbe i plesa.

1. **Pregled financijskih sredstava po programima i aktivnostima, procjene i ishodište potrebnih sredstava za aktivnosti unutar programa.**

Pregled financijskih sredstava po programima/aktivnostima:

|  |  |  |  |  |  |  |
| --- | --- | --- | --- | --- | --- | --- |
| Naziv programa /aktivnosti | Proračun 2022. | Plan  2023. | I. Izmjena Plana 2023. | II. Izmjena Plana 2023. | Projekcija 2024. | Projekcija 2025. |
| 1024A102401-Materijalni  i financijski rashodi | 41.144,05 | 41.144,16 | 42.000,00 | 42.000,00 | 41.144,16 | 41.144,16 |
| 1035A103512-Osnovne škole-rashodi za plaće i ostala materijalna prava | 710.507,44 | 772.805,09 | 772.805,09 | 823.678,96 | 779.414.70 | 788.174,40 |
| 1035A103502-Programi školstva | 110.705,30 | 100.626,64 | 114.060,97 | 119.615,66 | 74.988,90 | 74.988,90 |
| Ukupno: | 862.356,79 | 914.575,89 | 928.866,06 | 985.294,62 | 895.547,76 | 904.307,46 |

Obrazloženje programa i aktivnosti:

|  |
| --- |
| **PROGRAM:**  1024-Materijalni i financijski rashodi  **AKTIVNOST:**  1024A102401-Materijalni i financijski rashodi |
| **Opis programa i aktivnosti:**  Visinu sredstava za ovaj program određuje Grad Čakovec, financira se iz izvora 11-Opći prihodi i primici, a koriste se za pokriće rashoda za redovnu djelatnost škole, tj. za materijalne i financijske rashode. Navedeni rashodi obuhvaćaju troškove za zaposlene (službena putovanja i stručna usavršavanja), rashode za uredski materijal, materijal za čišćenje i higijenu, materijal za tekuće održavanje, sitni inventar, energiju (električna energija, plin), zatim rashode za usluge (telefon, pošta, tekuće i investicijsko održavanje, komunalne usluge, računalne usluge, obvezni i preventivni zdravstveni pregledi,..), te bankarske usluge.  Rashodi za decentralizirane funkcije su u izvornom planu za 2023. godinu planirani u skladu s odobrenim limitima iz Upute za izradu proračuna Grada Čakovca za 2023.-2025., a prema izvršenju prethodne godine. Pri izradi I. Izmjene financijskog plana korigiran je iznos sredstava za ovaj program u skladu s Odlukom Grada Čakovca o financiranju decentraliziranih funkcija osnovnih škola u 2023., kojom je UŠ Miroslav Magdalenić Čakovec dodijeljeno 42.000,00 eura, odnosno za 855,84 eura više nego je planirano u izvornom planu te su za taj iznos uvećani materijalni rashodi.  Planirana je i tehnička podrška čiji troškovi ulaze u aktivnost programi školstva, za koju je iznos smanjen za 0,04 eura, a ta je razlike proizašla iz preračunavanja iz kune u euro.  II. izmjenom financijskog plana iznos sredstava za ovaj program nije promijenjen što je u skladu s uputom osnivača, Grada Čakovca. Tehnička podrška je povećana za 0,36 eura jer je tako određeno ugovorom za školsku 2023./2024.godinu. |
| **Zakonske i druge pravne osnove programa:**   * Zakon o odgoju i obrazovanju u osnovnoj i srednjoj školi, (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) * Zakon o umjetničkom obrazovanju (NN 130/11) * Zakon o ustanovama, (NN 76/93, 29/97, 47/99, 35/08 i 127/19) * Zakon o proračunu, (NN 87/08, 136/12, 15/15 i 144/21 ) * Pravilnik o proračunskim klasifikacijama (NN 26/10, 120/13 i 1/20) * Pravilnik o proračunskom računovodstvu i računskom planu (NN 124/14, 115/15, 87/16, 3/18 i 126/19, 108/20) * Zakon o fiskalnoj odgovornosti (NN 139/10, 19/14 i 111/18) * Zakon o javnoj nabavi (NN 120/16) * Upute za izradu i dostavu prijedloga financijskih planova upravnih tijela te proračunskih korisnika Grada Čakovca za razdoblje 2023.-2025. (listopad 2022. godine) * Godišnji plan i program rada škole za šk. 2022./2023. godinu   - Školski kurikulum Umjetničke škole Miroslav Magdalenić Čakovec za šk. 2022./2023. godinu |
| **Ciljevi provedbe programa i aktivnosti u razdoblju 2023.-2025.**  Glavni cilj ovog programa jest osigurati obavljanje redovne djelatnosti škole kako bi se učenicima omogućila što kvalitetnija nastava. Najprije je planirano pokriće rashoda kao što su električna energija, plin, voda, komunalne usluge, telefon, pedagoška dokumentacija, nastavni materijali, a zatim ostalih rashoda prema prioritetima funkcioniranja škole. |

|  |
| --- |
| **PROGRAM:**  1035-Osnovne škole-rashodi za plaće i ostala materijalna prava  **AKTIVNOST:**  1035A103512-Osnovne škole-rashodi za plaće i ostala materijalna prava |
| **Opis programa i aktivnosti:**  Pretežiti dio sredstava planiranih ovim programom odnosi se na prihode iz državnog proračuna (Izvor 52-Pomoći) kojima se financiraju rashodi za zaposlene (plaće i ostala materijalna prava), a koji čine 85% ukupnih prihoda škole. Prihodi za plaće u 2023. godini su planirani na osnovi ostvarenja tekuće godine te su uvećani za ugovoreno povećanje od 6% i za minuli rad. Plaće planirane u projekcijama za 2024. i 2025. godinu također su uvećane za 0,5% po navršenoj godini staža. Od ostalih rashoda za zaposlene planirana je isplata dara djeci na bazi 30 djece, božićnica i regres za 35 zaposlenika. Isplate jubilarnih nagrada ovise o broju zaposlenih koji navrše određene godine neprekidnog staža u javnim ustanovama potrebne za ugovorenu isplatu što je na taj način i planirano. Prijevoz na posao i s posla planiran je u okvirima ostvarenja prethodne godine.  Od početka 2015. godine mjesečno se obračunava i uplaćuje naknada za poticanje zapošljavanja osoba s invaliditetom. Naknada se utvrđuje temeljem broja zaposlenih, u propisanom postotku na minimalnu plaću pa je tako i planirana.  I. Izmjenom je u plan za 2023. g. uvršten preneseni manjak iz 2022. godine u iznosu od 1.117,04 eura koji je nastao zbog rashoda za materijalna prava nekih djelatnika za 12. mjesec 2022. g. koja su isplaćena u siječnju 2023. g. kada je i uplaćen prihodi za navedene rashode. Za iznos prenesenog manjka uvećani su prihodi iz državnog proračuna u 2023. g.  Pri izradi II. Izmjene financijskog plana za 2023. g. povećana su sredstva za plaće iz državnog proračuna za 50.873,87 eura radi uvođenja privremenog dodatka na plaću od 1.7.2023. i izmjena parametara koji utječu na izračun plaće (koeficijent, osnovica), a to znači da su i rashodi za zaposlene te materijalni rashodi koje se financiraju iz ovog izvora korigirani za navedeni iznos. |
| **Zakonske i druge pravne osnove programa:**   * Zakon o odgoju i obrazovanju u osnovnoj i srednjoj školi, (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) * Zakon o umjetničkom obrazovanju (NN 130/11) * Zakon o ustanovama, (NN 76/93, 29/97, 47/99, 35/08 i 127/19) * Zakon o proračunu, (NN 87/08, 136/12, 15/15 i 144/21 ) * Pravilnik o proračunskim klasifikacijama (NN 26/10, 120/13 i 1/20) * Pravilnik o proračunskom računovodstvu i računskom planu (NN 124/14, 115/15, 87/16, 3/18 i 126/19, 108/20) * Zakon o fiskalnoj odgovornosti (NN 139/10, 19/14 i 111/18) * Temeljni kolektivni ugovor za službenike i namještenike u javnim službama (NN 56/22) * Kolektivni ugovor za zaposlenike u osnovnoškolskim ustanovama (NN 51/18) * Dodatka I. Temeljnom kolektivnom ugovoru za službenike i namještenike u javnim službama (NN 127/22) |
| **Ciljevi provedbe programa i aktivnosti u razdoblju 2023.-2025.**  Cilj je osigurati plaće i naknade zaposlenima u skladu sa zakonskim propisima, a time i kontinuirano obavljanje nastavnog procesa, motiviranost djelatnika i poticanje učenika na što bolje rezultate u samoj nastavi te raznim natjecanjima i smotrama. |

|  |
| --- |
| **PROGRAM:**  1035- Programi školstva  **AKTIVNOST:**  1035A103502-Programi školstva |
| **Opis programa:**  U ovaj program su uključena sredstva osnivača (Izvor 11-Opći prihodi i primici) za financiranje tehničke podrške i sufinanciranje natjecanja u sklopu javnog poziva, vlastiti prihodi koje čini kamata banke po poslovnom računu (Izvor 31-Vlastiti prihodi), donacije trgovačkih društava za provedbu natjecanja (Izvor 61-Donacije), a pretežiti udio u ovom programu čine prihodi od participacija – Izvor 43-Prihodi za posebne namjene (osnovna glazbena škola, osnovna baletna škola, tečaj synthesizera, predškolski-početnički glazbeni programi i predškolski-početnički baletni programi). Prihodi od participacija koriste se za investicijsko održavanja zgrade, nabavu instrumentarija škole kao i uredskog i školskog namještaja. Također se koriste i za troškove najma koji se plaća OŠ Prelog, Općini Donji Kraljevec te Gradu Mursko Središće, dvorane za baletnu školu te najma Centra za kulturu radi održavanja koncerata. Ovi prihodi koriste se i za troškove intelektualnih usluga odnosno naknade za rad učiteljima koji održavaju nastavu tečaja synthesizera, te predškolskih-početničkih glazbenih i baletnih programa, ali i druge troškove vezane uz redovno poslovanje škole. Trošenje ovih namjenskih sredstva regulirana su Pravilnikom o participaciji za umjetničko obrazovanje.  I. Izmjenom financijskog plana za 2023. g. uvećani su prihodi iz Izvora 11 za 10.075,00 eura zbog uplate sredstava koja su dodijeljena za obilježavanje obljetnica škole u 2021. godini te su za taj iznos uvećani materijalni rashodi koji terete ovaj izvor. Ukupno planirani prihodi programa školstva iz izvora 11 obuhvaćaju 6.000,00 eura za projekt „Međunarodno gudačko natjecanje Rudolf Matz 2023.“, 11.945,00 eura za obilježavanje obljetnica škole u 2021. g. te 130,00 eura za rad dječjeg foruma. Također su povećani vlastiti prihodi (Izvor 31) koje čini kamata banke, za 9,47 eura te isto tako i rashodi usluga platnog prometa koji se djelomično financiraju iz navedenog prihoda. Tekuće donacije (Izvor 61) za provedbu natjecanja povećane su za 2.043,92 eura jer su u tom iznosu i ostvarene. Radi se o primljenoj robi (žice, metronomi,…) koja je dodijeljena natjecateljima u vidu nagrada. Korigiran je i preneseni višak iz 2022. g. ostvaren iz Izvora 43. Uvećan je za 1.305,98 eura te su za taj iznos uvećani i materijalni rashodi (službena putovanja, uredski materijal, ostale usluge i ostali nespomenuti rashodi poslovanja).  II. Izmjenom financijskog plana za 2023. g. povećani su prihodi iz Izvora 11 za 0,05 eura jer je prvom izmjenom plana iznos sredstava za obilježavanje obljetnica škole u 2021. g. zaokružen na 11.945,00, a točno je 11.945,05 eura (preračunato 90.000,00 kn po fiksnom tečaju 7,53450 eura, koliko je školi dodijeljeno prema ugovoru) te su za isti iznos uvećani i materijalni rashodi. Vlastiti prihodi (Izvor 31) koje čini kamata banke, povećani su za 10,00 eura te za isti iznos i rashodi usluga platnog prometa koje se djelomično financiraju iz tog prihoda. Prihodi ostvareni iz Izvora 43, koje pretežito čine participacije učenika, povećani su za 5.544,24 eura zbog promjene iznosa participacija od školske 2023./2024. godine. Što se tiče rashoda koji se financiraju iz Izvora 43, II. izmjenom plana planirani su rashodi za zaposlene jer su dva učenika upisala drugi program za koji troškove plaća ne pokriva ministarstvo već se samofinancira. Materijalni rashodi su smanjeni u odnosu na I. Izmjenu financijskog plana u skladu s dosadašnjim izvršenjem i procjenom rashoda do kraja kalendarske godine, a rashodi za nabavu proizvedene dugotrajne imovine su povećani radi većih potreba nabave uredske opreme i glazbenih instrumenata. |
| **Zakonske i druge pravne osnove programa:**   * Zakon o odgoju i obrazovanju u osnovnoj i srednjoj školi, (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) * Zakon o umjetničkom obrazovanju (NN 130/11) * Zakon o ustanovama, (NN 76/93, 29/97, 47/99, 35/08 i 127/19) * Zakon o proračunu, (NN 87/08, 136/12, 15/15 i 144/21 ) * Pravilnik o proračunskim klasifikacijama (NN 26/10, 120/13 i 1/20) * Pravilnik o proračunskom računovodstvu i računskom planu (NN 124/14, 115/15, 87/16, 3/18 i 126/19, 108/20) * Zakon o fiskalnoj odgovornosti (NN 139/10, 19/14 i 111/18) * Zakon o javnoj nabavi (NN 120/16) * Upute za izradu i dostavu prijedloga financijskih planova upravnih tijela te proračunskih korisnika Grada Čakovca za razdoblje 2023.-2025. (listopad 2022. godine) * Pravilnik o participaciji za umjetničko obrazovanje učenika Umjetničke škole Miroslav Magdalenić Čakovec * Godišnji plan i program rada škole za šk. 2022./2023. godinu   - Školski kurikulum Umjetničke škole Miroslav Magdalenić Čakovec za šk. 2022./2023. godinu |
| **Ciljevi provedbe programa i aktivnosit u razdoblju 2023.-2025.**  Cilj je unapređenje programa rada škole te omogućiti kvalitetno obrazovanje učenika, poticati ih na izražavanje kreativnosti, talenta i sposobnosti kroz javne nastupe, produkcije, koncerte, kao i poticanje razvoja pozitivnih vrijednosti i natjecateljskog duha kroz razna natjecanja iz područja glazbe i plesa. Cilj je povećati broj sudjelovanja na natjecanjima uz što bolje rezultate, povećati broj koncerata i produkcija. Zadržati postojeći broj upisa u prve razrede redovnih programa i povećati broj upisa u predškolske programe radi što većeg proja potencijalnih kandidata za redovne programe. |

**Višak prihoda iz 2022. godine**

Višak sredstava iz prethodnih godina procjenjuje se u iznosu od 13.537,73 eura i planira se prenijeti u 2023. godinu te utrošiti u 2023. godini za potrebno investicijsko održavanja i za nabavku dugotrajne nefinancijske imovine (namještaja, glazbenih instrumenata, opreme za ostale namjene) te su stoga isti rashodi u projekcijama za 2024. i 2025. godinu manji.

I. izmjenom financijskog plana za 2023. g., planiran je preneseni manjak iz državnog proračuna u iznosu od 1.117,04 eura koji će se pokriti u 2023. g. Planiran je i preneseni višak iz izvora 43-Prihodi za posebne namjene u iznosu od 14.843,71 eura koji će u 2023. g. utrošiti za nabavu dugotrajne imovine, investicijsko održavanje i za rashode poslovanja.

1. **Pokazatelji rezultata i uspješnosti programa i aktivnosti UŠ Miroslav Magdalenić Čakovec**

**Osnovnu glazbenu školu su ove školske godine upisala 273 učenika raspoređena u 36 razrednih odjela, a osnovnu baletnu školu 14 učenika raspoređenih u 3 razredna odjela. U školskoj 2022./23. godini je u prvi razred glazbene škole upisano 67 učenika.**

**Škola daje mogućnost učenja synthesizera kroz tečaj te ga ove školske godine polazi 8 učenika raspoređenih u 4 grupe. Osim toga, nudi i predškolske-početničke glazbene programe i predškolske-početničke baletne programe koje je ove školske godine upisala 85 polaznika i rade u 9 grupa. Predškolski-početnički glazbeni i baletni programi izvode se u u Čakovcu. Broj učenika se povećao u odnosu na prethodne godine što osigurava veći broj potencijalnih kandidata za redovne programe osnovne glazbene i baletne škole.**

- ostvareno je redovno odvijanje nastavnog procesa

* učenici su uspješno završili nastavnu godinu
* održano je 6 većih koncerata, odjelne produkcije i produkcije po klasama
* Učenici su sudjelovali na državnom natjecanju učenika glazbe i plesa u organizaciji HDGPP-a. Dva učenika osvojila su prvu (eufonij i saksofon), a dva drugu nagradu (trombon i saksofon).
* Na državnom natjecanju u Osijeku DAMIR SEKOŠAN osvojeno je drugo mjesto (klavir).
* Učenici su sudjelovali je na međunarodnom natjecanju WOODWIND & BRASS u Varaždinu i dvoje je osvojilo drugu nagradu (truba).
* Na međunarodnom natjecanju u Dugom Selu, DUGOSELSKI NOCTURNO, učenica je osvojila drugo mjesto (klavir).
* Na međunarodnom natjecanju u Križevcima SONUS OP.7, osvojena je treća nagrada (klavir).
* Učenici su sudjelovali i bili nagrađeni na međunarodnom online natjecanju 13th WORLD OPEN PIANO COMPETITION, s prvom i drugom nagradom (klavir).
* zaposlenici su se stručno usavršavali na seminarima, stručnim aktivima i drugim oblicima edukacije,
* škola se opremila novim uredskim namještajem i glazbenom opremom.

Predsjednik ŠO

Vjeran Vidović, prof.